钦定古今图书集成/历象汇编/岁功典/第099卷 > 京师苦寒 高启
## 钦定古今图书集成/历象汇编/岁功典/第099卷 > 京师苦寒 高启

“北风怒发浮云昏，积阴惨惨愁乾坤。龙蛇蟠泥兽入
穴，怪石冻裂生皴痕。临沧观下飞雪满，横江渡口惊
涛奔。空山万木尽立死，未觉阳气回深根。”茅檐老父
坐无褐，举首但望开朝暾。苦寒如此岂宜客，嗟我岁
晚飘羁魂。寻常在舍信可乐，床头每有松醪存。山中
炭贱地炉暖，儿女环坐忘卑尊。鸟飞欲断况无友，十
日不敢开衡门。朅来京师每晨出，强逐车马朝天阍。
归时颜色暗如土，破屋暝作饥鸢蹲。陌头酒价虽苦
贵，一斗三百谁能论。急呼取醉径高卧，布被絮薄终
难温。却思健儿戍西北，千里积雪连昆仑。河冰踏碎
马蹄热，夜斫坚垒收羌浑。书生只解弄口颊，无力可
报朝廷恩。何不早上乞身疏，一蓑归“钓江南村。”